Port Klangas

Port Klangas – didžiausias uostas Malaizijoje, įsikūręs Malakos pusiasalio vakarinėje pakrantėje, Selangoro valstijoje, apie 40 kilometrų nuo sostinės Kvala Lumpūro. Užima daugiau nei 800 ha plotą ir apie 16 km pakrantės ruožą. Susideda iš trijų dalių: Šiaurinio, Vakarinio ir Pietinio uosto. Aprūpintas naujausiomis uosto technologijomis, aptarnauja įvairių rūšių krovininius laivus. Tai vienas iš aktyviausių uostų pasaulyje.Lin Sien Chia, Mark S. K. Goh, Jose L. Tongzon. Southeast Asian Regional Port Development: A Comparative Analysis. Institute of Southeast Asian Studies, 2003, p. 39

 Istorija 

Uostas oficialiai įkurtas 1901 m. rugsėjo 15 d. kaip Svetenhamo uostas. Po Antro pasaulinio karo sparčiai plėtėsi. 1955 m. bendras aptarnautų krovinių svoris viršijo 1 mln. tonų. 1972 m. uostui suteiktas dabartinis Port Klango vardas. Per ateinančius metus pastatyti skystų krovinių ir cemento terminalai. 1992 m. gruodį baigta uosto privatizacija. Tais pačiais metais metinė uosto krovinių apimtis viršijo 1 mln. TEU konteinerių. 2010 m. uostas buvo 13-tas pasaulyje pagal iškraunamų ir įkraunamų konteinerių kiekį.Milestone , Port Klang Authority

 Administracija 

Uostas suskirstytas į Pietinį, Vakarinį ir Šiaurinį. Visi jame esantys įrengimai yra privatūs. Uosto veiklą administruoja Port Klango administracija ().

 Krovinių apimtis 

Uosto krovinių apimtis sparčiai auga. 1995 m. ji siekė 1,1 mln. TEU, 2000 m. – 3,2 mln.,Lin Sien Chia, Mark S. K. Goh, Jose L. Tongzon. Southeast Asian Regional Port Development: A Comparative Analysis. Institute of Southeast Asian Studies, 2003, p. 40 o 2011 m. – 9,6 mln.Top 50 World Container Ports , World Shipping Council

 Galerija 

 Nuorodos 
 Port Klango administracijos puslapis 

 Šaltiniai 

Kategorija:Uostai
Kategorija:Malaizija